Tempat Melukat di Badung
- Name of Place
- Tempat Melukat di Badung
- Location
- Reference
- Lontar
- Folktales
- Biographies
- Children's Books
- Books
- Holidays and Ceremonies
Information about place
In English
In Balinese
Pura Geger utawi sane madue wastan jangkep Pura Geger Dalem Pamutih inggih punika silih tunggil Pura Dang Kahyangan sane magenah ring Desa Adat Peminge, Kuta Selatan, Badung. Pura puniki magenah ring pucak abinge, ring ungkurnyane wenten sakamata pasih sane luih. Pura puniki taler pinaka genah pamargin Dang Hyang Nirartha. Kacritayang sadurung mamargi ka Uluwatu, ida naenin masanekan i riki tur ngamargiang tapa semadi. Kawentenan Pura Dalem Pemutih punika mapaiketan taler sareng babad Dalem Pemutih sane nyritayang indik panglingsir puri sane maparab Dalem Petak Jingga, matungkasan sareng raja Gelgel, pamuputnyane magedi tur rauh ring genahe puniki. Ring sisi kelod pura, kantun ring wewidangan, wenten taler pura Beji sane dados gensh malukat.
In Indonesian
In English
In Balinese
Pura puniki kabaos unik, magenah ring Desa Sading, Kec. Mengwi, Badung, magenah ring gooke. Wastan purs punika mawit saking kruns kereb sane mateges raab misah langit sane mateges ambara, dadosnyane mateges purs sane karaabin antuk ambara utawi langit. Raris punapi dados ring tengahing gook sida karaabin antuk ambara? punika santukan ring langit-langit gooke wenten bolong sane ngawinang tembus ka luhur nuju ambara. Ring wewidangan Pura Kereban Langit puniki taler madue beji sane kajangkepin antuk 5 pancoran. Ring genah puniki wantah para pamedek malukat dumun sadurung ngawitin sembsh bakti ring wewidangan utama gook.
In Indonesian
In English
In Balinese
Panglukatan Taman Beji Samuan magenah ring Banjar Jemeng, Samuan Kawan, Carangsari, Petang- Badung, madue jarak tempuh sawatara 19 km saking Pusat Pemerintahan Kabupaten Badung. Genah malukat ring wewidangan apura Taman Beji puniki ring sisin tukad Yeh Penet sane membah ening. Ring genah luhur madue klebutan miwah kolam toya penampungan. Mangda rauh ring genah panglukatan puniki, pamedek patut ngliwatin sawatara 340 undagan ring wewidangan sane cepung sakewanten aman kaentasin. Ring kolam genah panglukatan, madue pepitu pancoran sane wantah capcapan toya sane medal ring engkaguan batu padas, punika ngawinang sajeroning pancoran madue debit air sane malianan. Majeng ring pamedek sane wau nembe tangkil, dados makta kalih pejati miwah 15 canang sari pinaka srana sembah bakti.
In Indonesian
In English
In Balinese
Genah malukat ring Jimbaran Bali puniki ketah mawasta Pura Tunjung Mekar utawi Goa Peteng Alam. Sakadi wastane, yening nuju genah malukat patut ngranjing ka tengah goa tur ka teben ring dasaan undagan nuju ka dasar goa. Pinika ngawinang gensh punik yukti-yukti dedet, yadiastun tangkik ri kala tengai, raris lampu penerangan patut kabakta.
In Indonesian
In English
In Balinese
Genah pura ring Banjar Kangin, Desa Ungasan, Kecamatan Kuta Selatan, Kab. Badung. Genahnyane ring abing gooke, gook punika tegehnyane 10 meter, punika ngawinang patut ngliwatin adegan.
In Indonesian
In English
In Balinese
Genah malukat di Bali magenah ring Br. Celuk, desa Kapal, kecamatan Mengwi, Badung. Kocap nampek saking tengahing kota Denpasar. Sakadi wastannyane Beji Waringin Pitu, kruna beji mateges genah masiram, waringin mateges punyan bingin, yening pitu mateges pepitu nganutin kawentenan pepitu pancoran sane magenah ring sor punyan bingin sane sampun mayusa panyatussn warsa. Beji Waringin Pitu puniki magenah ring sisi Tukad Yeh Penet.
In Indonesian
In English
In Balinese
Genah penglukatan puniki ring wewidangan Pura Taman Mumbul Sangeh, yening saking Denpasar sawatara 100 meter sadurung genah wisata Sangeh, mengkol ka kanawan. Genah malukat puniki kaprecaya sida ngicalang sakancan mala sane wenten ring sariran i manusa, santukan keni guna utawi santukan sungkan praragan. Sakadi wastane, wenten 11 pancoran ring asiki wewidangan panglukatan.
In Indonesian
In English
In Balinese
Pura Taman Beji Griya Gede Manuaba Punggul, madue sia klebutan miwah kalih gerobogan. Pura Taman Beji Griya Gede Manuaba Punggul sane magenah ring Jalan Pekandelan, Banjar Trinadi, Desa Punggul, Abiansemal, Badung puniki, kaempon olih Griya Gede Manuaba Punggul. Kaaptiang ring para pamedek sane tangkil jagi malukat mangda makta kalih pejati miwah makudang-kudang canang.
In Indonesian
In English
In Balinese
Madue 11 pancoran pancoran solas sane soang-soang tegehnyane 1 meter, toyannyane medal saking cangkem naga, 6 pancoran marep ring sisi kelod, 5 pancoran marep ring sisi kauh. Pura Beji Saraswati magenah ring Banjar Babakan, Desa adat Gulingan, Kecamatan Mengwi, Kabupaten Badung. Yening jagi muspa miwah malukat, sanistane makta kalih pejati miwah makudang- kudang canang sari. Sane kapertama patut nyuciang angga ring jaba pura, nampek ring embahanntukade, driki wenten kalih pancoran, selanturnyanr nuju ring madys mandala jagi nglaksanayang pamuspan miwah nglaksanayang panglukatan ring Pancoran Solas 11pancoran Beji Saraswati. Pamuspan pinih untat ring utama mandala pura.
In Indonesian
Enable comment auto-refresher